علامہ مقصود ڈومکی:

حضرت امام مہدی علیہ السلام پر ایمان تمام مسلمانوں کا مشترکہ عقیدہ ہے

جیکب آباد میں احتجاجی مظاہرہ سے خطاب میں ایم ڈبلیو ایم کے مرکزی ترجمان نے کہا کہ تورات، زبور، انجیل اور قرآن کریم نے اس منجی عالم بشریت کی عظمت و صداقت کا تذکرہ کیا ہے، قرآن کریم کی 313 آیات کریمہ امام مہدی علیہ السلام کی شان میں نازل ہوئی ہیں۔

خبر کا کوڈ: ۴۴۱۵۵۰

تاریخ: ۰۳ بهمن ۲۰۱۹ - ۲۳:۰۷

رسا نیوز ایجنیسی کی رپورٹ کے مطابق،جیکب آباد کی شیعہ برادری نے گستاخِ اہل بیت (ع) کی گرفتاری کے لئے احتجاجی مظاہرہ کیا اور ٹائر جلا کر گستاخ امام زمانہ (ع) کے خلاف فوری کارروائی کا مطالبہ کیا۔ احتجاج کئی گھنٹے جاری رہا۔ تفصیلات کے مطابق دادو کے گوٹھ پھلجی تحصیل جوہی کے کالعدم دہشت گرد گروہ کے کارکن گستاخ عبدالستار جمالی ولد سکندر جمالی کی جانب سے حضرت امام مہدی علیہ الصلوۃ والسلام کی شان میں گستاخی کرنے کے خلاف جیکب آباد کے شیعہ عوام نے آج بھرپور احتجاجی مظاہرہ کیا۔ مظاہرین سے مجلس وحدت مسلمین پاکستان کے مرکزی ترجمان علامہ مقصود علی ڈومکی ،ممتاز شیعہ رہنما سید احسان شاہ بخاری، سید کامران شاہ، آئی ایس او کے رہنما اللہ بخش میرالی، رجب پیچوہو، ایم ڈبلیو ایم کے ضلعی رہنما حاجی سیف علی ڈومکی، وسیم لطیف مہر، سٹی رہنما نذیر حسین دایو و دیگر نے خطاب کیا۔

اس موقع پر خطاب کرتے ہوئے علامہ مقصود علی ڈومکی نے کہا کہ حضرت امام مہدی علیہ السلام پر ایمان تمام مسلمانوں کا مشترکہ عقیدہ ہے، ان کے فضائل تمام آسمانی کتابوں میں بیان ہوئے ہیں، تورات، زبور، انجیل اور قرآن کریم نے اس منجی عالم بشریت کی عظمت و صداقت کا تذکرہ کیا ہے، قرآن کریم کی 313 آیات کریمہ امام مہدی علیہ السلام کی شان میں نازل ہوئی ہیں، ان کی شان میں گستاخی سے کروڑوں انسانوں کی دل آزاری ہوئی ہے۔/۹۸۹/ف